

**Tárgy: Polgármester és alpolgármester illetményének módosítása**

**ELŐTERJESZTÉS**

**Csemő Község Önkormányzata Képviselő-testületének**

**2017. január 31-én tartandó ülésére**

Tisztelt Képviselő-testület!

A 2016. évi CLXXXV. törvény módosította a Magyarország helyi önkormányzatairól szóló 2011. évi CLXXXIX. törvény 71. § (2) és (4) bekezdéseit, mely szerint a polgármester megbízatásának időtartamára havonta illetményre jogosult, amelynek összege megegyezik az államtitkárnak a külön jogszabályban meghatározott alapilletményéből, illetménykiegészítéséből és vezetői illetménypótlékából álló illetménye összegének 55%-ával.

Ugyanezen paragrafus (6) bekezdése szerint a polgármestert illetménye 15 %-ának megfelelő mértékű költségtérítés is megilleti.

A törvénymódosítás arról is rendelkezik, hogy a 2016. december 31-én hatályos és a 2017. január 01-től megállapított polgármesteri illetmény különbözetét az állam – az önkormányzat egy lakosra jutó adóerő-képességének figyelembevételével – a költségvetési törvényben meghatározott mértékben évente megtéríti.

A fentiek alapján kérem az alábbi határozati javaslat elfogadását:

**/2017. (01.31.) határozat**

**Csemő Község Képviselő-testülete Dr. Lakos Roland polgármester illetményét a Magyarország helyi önkormányzatairól szóló, módosított 2011. évi CLXXXIX. törvény 71. § (4) bekezdése alapján 2017. január 01-től havi bruttó 548.443.- Ft-ban állapítja meg.**

**A törvény 71. §. (6) bekezdése alapján az illetménye 15%-ának megfelelő mértékben havi 82.266.- Ft összegű költségtérítést állapít meg. A döntés végrehajtásával megbízza a jegyzőt.**

**Határidő: azonnal.**

**Felelős: jegyző.**

A törvénymódosítás érintette a Mötv. 80. § (2) bekezdésében meghatározott alpolgármesteri tiszteletdíj mértékét is. E szerint „a társadalmi megbízatású alpolgármester tiszteletdíját a Képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át.” A társadalmi megbízatású polgármester tiszteletdíja a polgármester illetményének 50%-a, tehát 274.221.- Ft. Az alpolgármester tiszteletdíja ennek a 90%-át, a 246.799.- Ft-ot nem haladhatja meg. Ugyanezen paragrafus (3) bekezdése szerint az alpolgármestert illetménye 15 %-ának megfelelő költségtérítés is megilleti. Korábban az alpolgármester tiszteletdíját a társadalmi megbízatású polgármester illetményének 70-90%-a között kellett megállapítani. Így javaslom, hogy a 70% figyelembe vételével, 191.955.- Ft-ban állapítsa meg a Képviselő-testület a tiszteletdíj mértékét,

A fentiek alapján kérem az alábbi határozati javaslat elfogadását:

**……./2017. (01.31.) határozat**

**Csemő Község Képviselő-testülete Bögös István alpolgármester**

**részére a Magyarország helyi önkormányzatairól szóló, módosí-**

**tott 2011. évi CLXXXIX. törvény 80. §. (2) bekezdése alapján**

**2017. január 01-től havi bruttó 191.955.-Ft tiszteletdíjat állapít meg.**

**A törvény 80. §. (3) bekezdése alapján a tiszteletdíja 15%-ának megfelelő mértékben havi 28.793.- Ft összegű költségtérítést állapít meg.**

**A döntés végrehajtásával megbízza a jegyzőt.**

**Határidő: azonnal.**

**Felelős: jegyző.**

Csemő, 2017. január 16.

Tóth János

jegyző