

**Tárgy: Külterületi helyi közutak fejlesztése, tárgyában pályázat benyújtása**

**E L Ő T E R J E S Z T É S**

**Csemő Község Képviselőtestületének**

**2017. január 31-én tartandó ülésére**

Tisztelt Képviselő-testület!

2016. decemberében jelent meg Magyarország Kormányának felhívása a vidéki térségek kisméretű infrastruktúrájának és alapvető szolgáltatásainak fejlesztésére, **VP6-7.2.1-7.4.1.2-16**kódszámon, *„Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése”* címmel.

A támogatási kérelem két célterületre nyújtható be:

Az 1. célterület: Önkormányzati tulajdonú külterületi, már meglévő földutak stabilizálása.

A 2. célterület: Önkormányzati tulajdonú utak kezelését, karbantartását, rendszeres felújítását biztosító vontatott és/vagy függesztett munkagépek beszerzése.

A felhívás alapján a támogatási kérelemben Csemő Község Önkormányzata max. 85% támogatásra jogosult.

Csemő Község kiemelkedően nagy külterületi úthálózattal rendelkezik, ezek közül kulcsfontosságúak a Csemő-Zöldhalomban lévő, lakosság által is járt, de gazdasági céllal is igénybe vett külterületi földutak. Az egyik legfontosabb céljaink közé tartozik ezen utak járhatóságának a biztosítása, lehetőség szerint stabilizálása.

A külterületi útjaink nagyon rossz állapota indokolja és igényli a korszerű erő- és munkagépekkel történő folyamatos, rendszeres karbantartást. A jelenlegi helyzetünkben rendelkezésünkre álló eszközökkel csak részben tudjuk megoldani ezeket a feladatokat, nagyobb részben külső szolgáltatásokat, külső munkaerőt kell igénybe vennünk.

A javasolt projektek célterületenként:

Az 1. célterület: Csemő-Zöldhalom területén 4 külterületi út alapjának stabilizálása, padka kialakítás, nyomvonal korrekció és a vízelvezetés megoldása. A megvalósítási helyszínei:

Csemő külterület Monori dűlő, hrsz: 1681, 1891

Csemő külterület Csemő külterület Jáger út, hrsz: 0501

Csemő külterület Gyüge dűlő, hrsz: 1705

Csemő külterület Boján dűlő, hrsz: 0342

A 2. célterület: Önkormányzati tulajdonú külterület utak kezelését, karbantartását, rendszeres felújítását biztosító 2 db munkagép beszerzése:

Maschio Giraffa 185 függesztett mulcsozó 1 db;

MUMGÉP FG 200 függesztett gréder 1 db.

A beruházások finanszírozási adatai:

|  |  |
| --- | --- |
| **1. célterület: külterületi utak felújítása, stabilizálása** | |
| A projekt bruttó költsége | 118 463 326 Ft |
| A projekt elszámolható összköltsége (100%): | 116 939 326 Ft |
| Igényel támogatás (max. 85%) | 99 398 427 Ft |
| Biztosítandó saját forrás (15%) | 19 064 899 Ft |
|  |  |
| **2. célterület: vontatott és függesztett munkagépek beszerzése** | |
| A projekt bruttó költsége | 10 883 900 Ft |
| A projekt elszámolható összköltsége (100%): | 10 883 900 Ft |
| Igényel támogatás (max. 85%) | 9 251 315 Ft |
| Biztosítandó saját forrás (15%) | 1 632 585 Ft |
|  |  |
| Igényelt támogatás összesen: | 108 649 742 Ft |
| Biztosítandó saját forrás összesen: | 20 697 484 Ft |

A javasolt pályázati projektek támogatási kérelmének benyújtásához kérem a támogatásukat és a határozati javaslat jóváhagyását.

TÁJÉKOZTATOM A TISZTELT KÉPVISELŐKET, HOGY A FENTEBB ÍRT ÖSSZEGEK TÁJÉKOZTATÓ JELLEGŰEK, PÁLYAZHATÓ MAXIMUM SZERINT BEÁLLÍTVA. A TERVEZŐK AZ ANYAGKIKÜLDÉS IDŐPONTJKÁBAN IS SZÁMOLNAK, A PONTOS ÖSSZEGEKRŐL A KEDDI ÜLÉSEN ŰSZÓBAN ADOK TÁJÉKOZTATÁST.

Csemő, 2017. január 27.

Dr. Lakos Roland

polgármester

**/2017. (01.31.) határozat**

**Csemő község Önkormányzatának Képviselő-testülete úgy határozott, hogy támogatási kérelmet nyújt be a VP6-7.2.1-7.4.1.2-16 kódszámú, „Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése” című felhívás 1. és 2. célterületeire.**

**Az 1. célterület Önkormányzati tulajdonú külterületi, már meglévő földutak stabilizálása. A megvalósítási helyszínei:**

**Csemő külterület Monori dűlő, hrsz: 1681, 1891**

**Csemő külterület Csemő külterület Jáger út, hrsz: 0501**

**Csemő külterület Gyüge dűlő, hrsz: 1705**

**Csemő külterület Boján dűlő, hrsz: 0342**

**A 2. célterület: Önkormányzati tulajdonú utak kezelését, karbantartását, rendszeres felújítását biztosító vontatott és/vagy függesztett munkagépek beszerzése. A megvalósítási helyszínei:**

**Csemő Község külterületi útjai (a munkálatok helyszíne);**

**Csemő Község Önkormányzata, 2713 Csemő, Petőfi Sándor u. 1. Hrsz.: 176/1.**

**A beruházások finanszírozási adatai:**

**1. célterület: külterületi utak felújítása, stabilizálása**

**A projekt bruttó költsége 118 463 326 Ft**

**A projekt elszámolható összköltsége (100%): 116 939 326 Ft**

**Igényel támogatás (max. 85%) 99 398 427 Ft**

**Biztosítandó saját forrás (15%) 19 064 899 Ft**

**2. célterület: vontatott és függesztett munkagépek beszerzése**

**A projekt bruttó költsége 10 883 900 Ft**

**A projekt elszámolható összköltsége (100%): 10 883 900 Ft**

**Igényel támogatás (max. 85%) 9 251 315 Ft**

**Biztosítandó saját forrás (15%) 1 632 585 Ft**

**Igényelt támogatás összesen: 108 649 742 Ft**

**Biztosítandó saját forrás összesen: 20 697 484 Ft**

**Az Önkormányzat a pályázati projekt megvalósításához szükséges saját forrás összegét, 20.697.484 Ft-ot a 2017. évi költségvetése tartalékából biztosítja. A Képviselő testület felkéri a polgármestert, hogy az összeget a 2017. évi költségvetésében a beruházások között szerepeltesse.**

**A Képviselő testület felhatalmazza a polgármestert a pályázat előkészítéséhez szükséges feladatok ellátására, az előkészítéshez szükséges tervezők kiválasztására és a velük való szerződéskötésre, a támogatási kérelemhez szükséges nyilatkozatok megtételére, a támogatási kérelem határidőben történő benyújtására.**

**Határidő: 2017. február 03.**

**Felelős: Dr. Lakos Roland Polgármester**